Familie-Byeenkomste - Vreugde Gasteplaas
KAMPE VIR ENKELLOPERS
Maak nie saak of jy dit ‘n familie-reünie of ‘n familie-byeenkoms noem nie, dit is ‘n heerlike geleentheid waartydens familie lekker kuier, nostalgies kan gesels oor die goeie ou dae en om weereens wonderlike herinneringe te bou.
Ons hoor gereeld hoe families hul voorneem om ‘n familie-byeenkoms te reël. Die lewe is ‘n gejaag en tyd is kort en ons kom nie altyd daarby uit nie en spyt kom gewoonlik te laat.
Vreugde Gasteplaas is die ideale plek om sό ‘n geleentheid te hou.
‘n Eetsaal/ontspanningslokaal en 'n kombuis waar etes voorberei kan word is beskikbaar vir groepe asook braaigeriewe in die binnehof van ons hoofkompleks waar heerlik gekuier kan word.
Ons kan verskeie grootte groepe hanteer. Om egter die fasiliteite vir uitsluitlike gebruik te hê, moet bespreking gemaak word vir akkommodasie vir minstens 8 volwassenes vir twee aande.
Sommige van die dubbelkamers kan ook ingerig word as familiekamers wat addisionele persone/kinders kan akkommodeer.
​Ons beskik ook oor 'n twee slaapkamer huis en twee groep slaaplokale met en-suite badkamers wat 20 persone elk kan huisves.
Vir kwotasie, kontak ons gerus.
Katie: 082 415 6311
Pakketprys vir 8 volwassenes - Slegs R8,600
4 Dubbelkamers slegs in hoofkompleks – Slaap 8 (2 aande)
(Kamers 1-4 wat apart is van hoofkompleks kan aan ander partye verhuur word)
Uitsluitlike (alleen) gebruik van Binnehof, Kombuis, Eetsaal/Ontspannings-lokaal met tafeltennis, air hockey en ander speletjies is ingesluit.
Gebruik van breekware en eetgerei.
Van Wyk Familie-Reünie
​Beste gasteplaas op die planeet! ... Ingerig met ‘n baie fyn hand vir detail en gerief. Pragtige kamers! Baie gasvrye eienaars ...
Pakketprys vir 16 volwassenes - Slegs R14,200
8 Dubbelkamers – Slaap 8 (2 aande)
Daar is geen beter tyd as nou nie. Bespreek en beplan nou jul eerste of volgende byeenkoms.
​De Villiers Familie-Reünie
​23 - 25 Maart 2018
​Ons is aangenaam verras, baie dankie vir al julle moeite. Julle het ‘n pragtige plek. Ons het dit baie geniet. Ons sal verseker weer ‘n draai kom maak en ek sal julle gasteplaas sterk aanbeveel.
Vreugde Gasteplaas is die ideale venue om ‘n familiebyeenkoms te hou.
Ons hoofgebou is agtkantig met verskeie dubbel- familie- en groepkamers met ‘n gemeenskaplike eetsaal/kuiervertrek en kombuis waar etes voorberei kan word vir groepe asook braaigeriewe in die binnehof waar heerlik gekuier kan word. Hierdie fasiliteite word normaalweg verhuur vir R6,300 per funksie (troue/konferensie). Ons stel dit egter beskikbaar teen ‘n spesiale prys tydens familiebyeenkomste. Sien pakketpryse hieronder.
Ons kan verskeie grootte groepe hanteer. Om te kwalifiseer om die hoofkompleks vir alleengebruik te hê, moet ‘n bespreking gemaak en betaal word vir minstens 8 persone vir twee aande soos hieronder uiteengesit.
Die pakketprys vir 8 persone is: R8,600 Die pakketprys vir 16 persone is: R 14,200
4 Dubbelkamers (Kamers 5-8) 8 Dubbelkamers (Kamers 1-8)
Beddegoed en handdoeke word verskaf. Beddegoed en handdoeke word verskaf.
Bogemelde pryse sluit die alleengebruik van die hoofkompleks in naamlik die binnehof, kombuis, eetsaal/ontspanningslokaal wat ingerig is met tafeltennis, air hockey en ander speletjies in asook die gebruik van basiese breekware en eetgerei.
Breekskade/opruimdeposito van R1,500 is addisioneel betaalbaar.
Addisionele volwassenes. (Meer as 16) R350 p.p.p.n. wat deel.
Enkel persoon in kamer: R475 p.p.p.n.
Addisionele persone wat deel in kamers: R275 p.p.p.n. Beddegoed en handdoeke word verskaf.
(3de & 4de persoon in Familiekamer)
Addisionele persone wat deel in kamers: R225 p.p.p.n. Eie beddegoed en handdoeke moet gebring word.
Persone wat in groepkamers slaap: R225 p.p.p.n. Minimum bedrag per kamer per nag = R1,800 (1-8 persone).
Eie beddegoed en handdoeke moet gebring word.
‘n Tweeslaapkamerhuis wat 5 persone huisves is ook beskikbaar vir vol bespreking vir ‘n minimum van 2 aande @ R1,500 per nag.
Ons kan ‘n totaal van 30 persone akkommodeer in die dubbel- en familiekamers en die huis en 34 persone in die twee groeplokale wat onderskeidelik dames en mans huisves. ‘n Minimum van agt persone per groepkamer moet egter bespreek en betaal word.
Ons het eetgerei, tafels en stoele (mix & match) vir 40 persone. Indien meer as 40 persone bespreek, moet breekware, eetgerei, tafels, stoele, ens. ingehuur word vir alle persone teen addisionele koste.
1. Ons deel en korrespondeer slegs met een persoon wat die naweek fasiliteer en bespreking, toedeling van kamers en koste
per persoon en die invordering invordering van finansies met familie hanteer om admin en bankkostes vir ons te beperk.
2. ‘n Nie terugbetaalbare deposito van 50% is soos volg betaalbaar: 25% om bespreking te bevestig. 25% binne 30 dae nadat besprekingsdeposito betaal is, om tyd te bied om geld van familie in te samel. Die balans is betaalbaar 14 dae vόόr datum van aankoms.
FNB - 250655
Rek No: 62767674768 (62 7676 7476 8)
3. Kansellasievoorwaardes: 0% van Deposito is terugbetaalbaar.
Vanaf 30 dae voor naweek is volle bedrag betaalbaar.
Geen gelde sal aan gaste terugbetaal word vir aantal nagte/persone minder geslaap soos finaal ooreengekom 30 dae voor aankoms nie.
4. Kamers waar beddegoed verskaf word, word toegedeel vir spesifieke persone vir die duur van die byeenkoms aangesien daar oor naweke en veral langnaweke nie volle skoonmaakdienste beskikbaar is nie.
5. Breekskade/opruimdeposito van R1,500 is betaalbaar en terugbetaalbaar ná berekening van skade en opruiming.
7. Al die dubbel- en familiekamers is toegerus met 'n kitchenette, ketel, broodrooster en basiese eetgerei om ligte etes voor te berei. Die kitchenette is egter nie ingerig vir kook nie. ​Ses kamers beskik ook elk oor klein yskas en mikrogolfoond.
8. Oor naweek en vakansiedae is geen skoonmaakdienste is beskikbaar behalwe vir verwydering van vullis, skoonmaak van boma, braairoosters en driepootpotte. Vloere van gemeenskaplike kombuis, eetsaal en opwas sal daagliks gemop word. Indien ander skoonmaakdiens benodig word, kan dit vooraf teen addisionele koste gereël word.
Weeksdae: (08h00 – 13h00) sal badkamers wel skoongemaak en vloere gemop word op versoek.
Geen linne word oor naweke en langnaweke geruil nie.
9. Stoele en tafels (mix & match) vir 45 persone beskikbaar in die eetsaal. Ses agtkantige hout-tuintafels met sitplekke is ook beskikbaar. (Slegs vir buite) Sit/eetplek vir 48.
10. ‘n Boma is beskikbaar indien julle om ‘n kampvuur wil kuier. Eie vuurmaakhout moet verskaf word. Dit is raadsaam om addisionele komberse ook vir dié doel saam te bring aangesien komberse nie uit kamers geneem mag word nie.
11. Handdoeke mag ook nie uit kamers verwyder word nie. Bring asb. ou handdoeke saam vir modderdam.
12. Geen haardroërs is beskikbaar nie. Strykyster en plank is beskikbaar op aanvraag en daar mag slegs in die waskamer
13. Indien daar persone is wat wil hengel, reël ons met buurman.
14. Alle persone wat Vreugde Gasteplaas besoek, betree die plaas en gebruik fasiliteite en toerusting op eie risiko en vrywaar die eienaars, bestuur en personeel van enige eise t.o.v. enige gebeurlikheid. Sien volledige vrywaring op webtuiste wat deur elke persoon onderteken moet word voor of met aankoms.
15. Tyd van Aankoms: 15:00 Reëling kan getref word om vroeër in te boek.
Tyd van Vertrek: 10h00 Reëling kan getref word om later te vertrek.
Klik op skakel regs om inligting af te laai en uit te druk.
NAVRAAG - FAMILIEBYEENKOMS
Moontlike datum wanneer jul byeenkoms wil hou
Hoewel dit moelik is om in die begin te bepaal hoeveel persone wel die byeenkoms sal bywoon, die ondergemelde getalle as riglyn